•સિલેક્ટ કરેલી ટેક્સ્ટની ફોન્ટ સાઈઝ બદલવા માટે Ctrl+Shift ની સાથે > (વધારવા) અથવા < (ઘટાડવા) દબાવો. •સોફ્ટ પેરેગ્રાફ ટેક્સ્ટ – જ્યારે આપણે Enter કી દબાવીએ ત્યારે વર્ડ નવો પેરેગ્રાફ શરૂ કરે છે. આની મુશ્કેલી બુલેટેડ કે નંબર્ડ લીસ્ટમાં પડે છે, જ્યારે આપણે આગામી શબ્દો નવી લાઈનમાં ટાઈપ કરવા હોય પણ વર્ડ એને નવો ટોપીક ગણીને નવું બુલેટ કે નંબર આપી દે છે. આવું ન થાય ત્યારે Enter કી એકલી ન આપતાં Shift + Enter દબાવો. આમ કરવાથી આગામી ટેક્સ્ટ નવી લાઈનમાં જશે પણ વર્ડ એને નવો પેરેગ્રાફ નહિ ગણે. •ટાઈપ કરી નાખ્યા પછી ખ્યાલ આવે કે કેપીટલના બદલે લોઅર કેસ(સ્મોલ)માં ટાઈપ થઈ ગયું છે. તો ફરીવાર ટાઈપ કરવાની મહેનત કરવાના બદલે ટેક્સ્ટને સિલેક્ટ કરીને Shift + F3 દબાવો. આ કી કોમ્બિનેશનથી સિલેક્ટેડ ટેક્સ્ટની કેસ બદલાય છે. એકવાર દબાવવાથી Title Case, બીજીવારે UPPER CASE અને ત્રીજીવાર દબાવવાથી lower case થશે.